বর্তমানে এখানে রয়েছে পুলিশ ট্রেনিং স্কুল। ১৮০০ সালে লর্ড ওয়েলেসলি এই জায়গায় ব্যারাকপুর পার্ক নির্মাণে উদ্যোগী হন। পরে লেডির সমাধির করুণ দশা দেখে তার উপরে একটি ছাউনি তৈরি করে দেওয়া হয়, কিন্তু দুর্ভাগ্য, রঙিন পাথরের কারুকাজ করা সেই সমাধি সংরক্ষণ করা দুঃসাধ্য হয়ে ওঠে। ফলে সিদ্ধান্ত নেওয়া হয়, কলকাতায় কোন নিরাপদ জায়গায় সমাধিটি স্থানান্তরিত করা হবে, কিন্তু দেহ শায়িত থাকবে ওখানেই। অতঃপর সেই সিদ্ধান্ত অনুযায়ী সেন্ট জন’স চার্চে জায়গা বাছা হয়। ব্যারাকপুর থেকে শুধুমাত্র শিল্পগুণসম্পন্ন সমাধিটি পুনঃস্থাপিত হয় বর্তমানের সেন্ট জন’স চার্চ প্রাঙ্গণে। ব্রিটিশ অ্যাডমিরাল ওয়াটসন, যিনি কলকাতাকে ইংরেজ শাসনাধীনে নিয়ে আসেন, লর্ড ব্রাবোর্ন, লেডি ক্যানিং এবং অন্য ইতিহাসখ্যাত ব্যক্তিত্বদের ভাষ্কর্য মূর্তিও রয়েছে এখানে।